Vest-Telemark vidaregåande skule

Vest-Telemark vidaregåande skule er en regionskole for Vest-Telemark med skole på Dalen og avdeling i Seljord.

Historie

Dalen 
Dalen vidaregåande skule ble etablert i 1977 med linjer som allmennfag, handel og kontor, maskin og mekaniker, og helse og sosialfag. I starten leide skolen lokaler av Tokke kommune før den i 1981 fikk nytt skolebygg ved idrettsplassen. Skoletilbudet ble utvidet i 1980-åra etter ønske fra lokalmiljøet og behov, som elektro og en styrking av handel og kontor til kurs for økonomi og regnskap.

I kunnskapsløftet som kom 2006 ble det stilt større krav til kunnskap, ferdigheter og læringsmetoder, og utdanningsprogrammene ble endret til ni yrkesfaglige og tre studieforberedene retninger, der skolen fikk studiespesialisering, elektro, helse og oppvekst og teknikk og industriell produksjon.

Seljord 
1. januar 2014 ble Bø videregående skole avdeling Seljord overført til Vest-Telemark vidaregåande skule, som da ble en regionskole for Vest-Telemark. Med avdeling Seljord kom to yrkesfaglige linjer og påbygg til studiekompetanse. Avdelinga har 130 studieplasser.

Skoleanlegget i Seljord består av tre bygninger, «Gråbygget», «Teoribygget» og «Nybygget». 
 Gråbygget rommer ekspedisjonen, avdelingsledere, daglig leder og personalrom. I underetasjen ligger undervisningsrom og garderober.
 Teoribygget er delt i to sammenkoblet med en vestibyle. I delen mot Gråbygget er det internat og garderober, i den andre delen er det undervisningsrom og tv-/fotostudio i første etasje og kantine, stue, kjøkken og konditori i andre etasje. I vestibylen finner man sittegrupper og oppslagstavler.
 Nybygget ble bygget i 2003 og inneholder klasserom for medier og kommunikasjon i underetasjen, bibliotek, auditorium, undervisningsrom og arbeidsrom for lærere i andre etasje og lesebro i tredje etasje.

Vest-Telemark ressurssenter 
På 1990-tallet ble Vest-Telemark ressurssenter oppretta og lagt i tilknynting til skolen, her blir det arrangert kurs og opplæring innen forskjellige områder.

Utdanningstilbud 
Skolene tilbyr følgende utdanningsprogram:

Dalen 
 Studiespesialisering
 Realfag, breddeidrett
 Språk, samfunnsfag og økonomi, breddeidrett
 Elektro
 Elenergi
 Helse- og oppvekst
 ​Barne- og ungdomsarbeider
 Helsearbeiderfag
 Teknikk og industriell produksjon
 Arbeidsmaskiner
 Industriteknologi
 Kjøretøy

Seljord 
 Påbygg til generell studiekompetanse
 Medier og kommunikasjon
 Restaurant- og matfag
 Kokk- og servitørfag

Videregående skoler i Telemark
Byggverk i Tokke
Utdanning i Seljord
Utdanning i Tokke